text: লালমাই উপজেলায় স্কাউটে সর্বপ্রথম ALT সনদ পেলেন মোঃ কুদরুত উল্লাহ! - লালমাই বার্তা
  অন্যরকম খবর, উপজেলার খবর, পড়াশোনা
  প্রকাশিতঃ শুক্রবার ১ নভেম্বর, ২০১৯ / ৫৬৮	বার দেখা
  -নাফিউ জামান (বিশেষ প্রতিনিধি)
  বাগমারা উচ্চ বিদ্যালয়ের সাবেক প্রধান শিক্ষক জনাব মোঃ কুদরুত উল্লাহ গত ২৩শে সেপ্টেম্বর লালমাই উপজেলার সর্বপ্রথম স্কাউটে এ.এল.টি(ALT) সনদ অর্জন করেন।জাতীয় স্কাউট সদর দফতর থেকে ওনাকে এই সনদ প্রদান করা হয়।
  তিনি গত ২৩/১০/২০১৯ তারিখে কুমিল্লা, ফেনী,নোয়াখালী, লক্ষ্মীপুর,বি-বাড়িয়া এবং চাঁদপুর মিলে মোট ৬ টি জেলা নিয়ে গঠিত কুমিল্লা অঞ্চলের ট্রেজারার নির্বাচিত হন।গত তিন বছর তিনি ছয় জেলার DRC হিসেবে দায়িত্ব পালন করেন।
  তাছাড়া তিনি বিগত সময়ে উপজেলা ও জেলা স্কাউটের কমিশনার ও সম্পাদক এবং স্কাউটিং ক্ষেত্রে ০৯ ও ১২ টি কোর্সে যথাক্রমে প্রশিক্ষনার্থী এবং প্রশিক্ষক হিসেবে দায়িত্ব পালন করেছেন।
  উল্লেখ্য, জনাব কুদরুত উল্লাহ বাগমারা উচ্চ বিদ্যালয়ে ১৮ বছর বিজ্ঞান বিভাগের শিক্ষক এবং ১৬ বছর প্রধান শিক্ষকের দায়িত্ব পালন করেন। শিক্ষকতা অবস্থায় তিনি বাংলাদেশ শিক্ষক সমিতির কেন্দ্রীয় নির্বাহী কমিটিতে ১২ বছর দায়িত্ব পালন করেন। বর্তমানে তিনি একটি বেসরকারি শিক্ষা প্রতিষ্ঠানে অধ্যক্ষ হিসেবে কর্মরত আছেন।